ନାପିୟର ୨୨/୧୧ଃ ଆଜି ଘରୋଇ ନ୍ୟୁଜିଲାଣ୍ଡ ଓ ଭାରତ ମଧ୍ୟରେ ତୃତୀୟ ଟି-ଟ୍ୱେଣ୍ଟି ଖେଳାଯିବ । ଦ୍ୱିତୀୟ ମ୍ୟାଚ୍ ଜିତି ଭାରତ ୧-୦ରେ ଆଗୁଆ ରହିଛି । ଆଜିର ମ୍ୟାଚ୍ରେ ବିଜୟ ସହ ସିରିଜ କବ୍ଜା କରିବାକୁ ଭାରତ ଲକ୍ଷ୍ୟ ରଖିଛି । ଅନ୍ୟ ପଟରେ ଘରୋଇ ଦଳ ପାଇଁ ଏହି ମ୍ୟାଚ୍ କର ବା ମର ପରିସ୍ଥିତି ସୃଷ୍ଟି କରିଛି । ମାଉଣ୍ଟ ମୋଙ୍ଗନୁଇରେ ଭାରତ ପ୍ରଭାବୀ ପ୍ରଦର୍ଶନ କରି ବିଶାଳ ବିଜୟ ହାସଲ କରିଥିଲା । ସୂର୍ଯ୍ୟକୁମାର ଯାଦବ ମାତ୍ର ୫୧ଟି ବଲ୍ରୁ ଅପରାଜିତ ୧୧୧ ରନ୍ ସଂଗ୍ରହ କରିଥିଲେ । ପ୍ରାୟତଃ ସବୁ ବିଭାଗରେ ଭାରତ ଉନ୍ନତ ପ୍ରଦର୍ଶନ କରିଥିଲା । ଆଜି ମଧ୍ୟ ଭାରତ ଆଧିପତ୍ୟ ଜାରି ରଖିବାକୁ ଲକ୍ଷ୍ୟ ରଖିଛି । କିନ୍ତୁ ଏହା ପୂର୍ବରୁ କିଛି ତ୍ରୁଟି ସୁଧାରିବା ଜରୁରି । ରିଷଭ ପନ୍ତ ଓ ଇଶାନ କିଷନଙ୍କୁ ନେଇ ଗଠିତ ଓପନିଂ ବିଭାଗ ଠାରୁ ବଡ ଭାଗିଦାରୀ ଆଶା କରାଯାଉଛି । ଅନ୍ୟ ଓପନର ଭାବେ ଶୁଭମନ ଗିଲ୍ ଦଳରେ ରହିଛନ୍ତି । ସେହିପରି ଲୋକପ୍ରିୟ ୱିକେଟ୍ କିପର ସଞ୍ଜୁ ସାମସନଙ୍କୁ ମଧ୍ୟ ସୁଯୋଗ ମିଳିନାହିଁ । ଆଜିର ମ୍ୟାଚ୍ରେ ଅଧିନାୟକ କେନ ୱିଲିୟମସନ ଖେଳିବେନି । ତାଙ୍କ ସ୍ଥାନରେ ଟିମ ସାଉଦି ଦଳର ନେତୃତ୍ୱ ନେବେ । ୱିଲିୟମସନଙ୍କ ଅନୁପସ୍ଥିତିରେ ଆଲେନଙ୍କ ସହ ମାର୍ଟିନ ଗପତିଲ ପାଳି ଆରମ୍ଭ କରିବା ଆଶା କରାଯାଉଛି । କନୱେ ୩ନଂ ସ୍ଥାନରେ ବ୍ୟାଟିଂ କରିବେ । ଉଭୟ ଦଳର ବୋଲିଂ ବିଭାଗ ସନ୍ତୁଳିତ । ତେଣୁ ପରିବର୍ତ୍ତନ ସମ୍ଭାବନା ନାହିଁ । ତଥାପି ମହମ୍ମଦ ସିରାଜଙ୍କ ସ୍ଥାନରେ ଉମ୍ରାନ ମଲିକଙ୍କୁ ସୁଯୋଗ ମିଳିପାରେ । ନ୍ୟୁଜିଲାଣ୍ଡ ବୋଲିଂ ବିଭାଗ ଅପରିବର୍ତ୍ତିତ ରହିବ । ମ୍ୟାକ୍ଲିନ୍ ପାର୍କ ପିଚ୍ ବ୍ୟାଟ୍ସମ୍ୟାନଙ୍କୁ ସହାୟତା କରିବା ନିଶ୍ଚିତ । ଏଠାରେ ଟସ୍ ବିଜୟୀ ଦଳ ବ୍ୟାଟିଂକୁ ପ୍ରାଥମିକତା ଦେବେ । ବର୍ଷା ହେଲେ ପେସ ବୋଲରମାନେ ଫାଇଦା ଉଠାଇ ପାରିବେ । ଆଜି ବର୍ଷା ସମ୍ଭାବନା ରହିଛି । ୨୦୧୯ରେ ଇଂଲଣ୍ଡ ଦଳ ଏଠାରେ ୨୪୧ ରନ୍ର ବିଶାଳ ସ୍କୋର ସଂଗ୍ରହ କରିଥିଲା । ଭାରତୀୟ ଦଳ ପୁର୍ବରୁ ଏଠାରେ ୭ଟି ଦିନିକିଆ ଓ ୨ଟି ଟେଷ୍ଟ ଖେଳିଛି । ଆଜିର ମ୍ୟାଚ୍ ପ୍ରଥମ ଟି-ଟ୍ୱେଣ୍ଟି ଖେଳିବ।
ଭାରତଃ ଇଶାନ କିଷନ, ରିଷଭ ପନ୍ତ, ସୂର୍ଯ୍ୟକୁମାର ଯାଦବ, ଶ୍ରେୟାସ ଆୟର/ ସଞ୍ଜୁ ସାମସନ, ଦୀପକ ହୁଡ଼ା, ହାର୍ଦ୍ଦିକ ପାଣ୍ଡ୍ୟା(ଅଧିନାୟକ), ୱାସିଂଟନ ସୁନ୍ଦର, ଭୁବନେଶ୍ୱର କୁମାର, ଅର୍ଶଦୀପ ସିଂହ, ମହମ୍ମଦ ସିରାଜ, ୟୁଝବେନ୍ଦ୍ର ଚହଲ ।
ନ୍ୟୁଜିଲାଣ୍ଡଃ ଫିନ ଆଲେନ, ମାର୍ଟିନ ଗପତିଲ, ଡେଭନ କନୱେ, ମାର୍କ ଚାପମାନ, ଗ୍ଲେନ ଫିଲିପ୍ସ, ଡାରିଲ ମିଚେଲ, ମିଚେଲ ସାଣ୍ଟନର, ଟିମ ସାଉଦି, ଆଇସ ସୋଦ୍ଧି, ଆଡାମ ମିଲନେ, ଲୋକି ଫର୍ଗୁସନ ।
Share this:
Like this:
ଓଡ଼ିଆନ୍ ନ୍ୟୁଜ୍ : ଇ-ପୋର୍ଟାଲ୍ ବିଗତ ତିନି ବର୍ଷ ଧରି ଓଡ଼ିଶାର ଏକ ପ୍ରମୁଖ ଡିଜିଟାଲ ମିଡିଆ ଅନୁଷ୍ଠାନ ଭାବେ ସ୍ବତନ୍ତ୍ର ପରିଚୟ ପାଇଛି । ଆଜି ଚାରି ବର୍ଷରେ ପାଦ ଥାପିଛି । ସାମ୍ପ୍ରତିକ 'ଓଡ଼ିଆନ୍ ମିଡିଆ ନେଟୱର୍କ ' ହେଉଛି କିଛି ଅଭିଜ୍ଞ ସାମ୍ବାଦିକ, ସ୍ତମ୍ଭକାର, କଳାକାର, କ୍ୟାମେରାମ୍ୟାନ୍, ଭିଜୁଆଲ୍ ଏଡିଟର୍ ଏବଂ ସହଯୋଗୀ ମାନଙ୍କର ଏକ ନିଆରା ପରିବାର, ଯେଉଁଠି ସମସ୍ତେ ମିଡିଆକୁ ବିକାଶର ଏକ ମାଧ୍ୟମ ଭାବେ ଉପଯୋଗ କରିବାକୁ ସଦା ଚେଷ୍ଟିତ । ଏଥିରେ ମୁଖ୍ୟ ଖବର ବ୍ୟତୀତ ଶିକ୍ଷା, ସ୍ୱାସ୍ଥ୍ୟ, ବୃତ୍ତି, ପର୍ଯ୍ୟଟନ, କ୍ରୀଡା, କଳା ସଂସ୍କୃତି, ମନୋରଞ୍ଜନ ,ଭିନ୍ନ ମଣିଷ, ପ୍ରେରଣା, ଜୀବନ ଜୀବିକା, ଗ୍ରାମୀଣ ବିକାଶ, ଆମ ଗାଁ ଖବର ପରିବେଷଣ କରି ଗଠନ ମୂଳକ ସାମ୍ବାଦିକତାକୁ ଗୁରୁତ୍ୱ ଦେଇଆସିଛି । ଓଡ଼ିଶାର ସବୁ ଜିଲା ଖବର ହେଉ କି ଦେଶରର ଅବା ପୃଥିବୀର କୋଣ ଅନୁକୋଣର ଭଲ ଏବ ସତ୍ୟ ଖବରକୁ ପ୍ରାଧାନ୍ୟ ଦେଇଆସୁଛି । ସମସ୍ତଙ୍କୁ ନିଜ ହାତ ପାହାନ୍ତାରେ ସବୁ ବେଳେ ସବୁ ସମୟରେ ସତ୍ୟ ଆଧାରିତ ଘଟଣା ଉପଲବ୍ଧ କରାଇବା ପାଇଁ ପ୍ରୟାସ ଜାରି ରଖିଛୁ। ସମସ୍ତଙ୍କର ସହଯୋଗ ଓ ସମ୍ପୃକ୍ତି କାମନା କରୁଛୁ।
ଓଡ଼ିଆନ୍ ନ୍ୟୁଜ୍ରେ ଆପଣଙ୍କ ଅଂଚଳର ଖବର, ଘଟଣା, ଦୁର୍ଘଟଣା କିମ୍ବା ମତାମତ ଏବଂ ଲେଖା ଫଟୋ ସହିତ ଦେବାକୁ ଚାହୁଁଚନ୍ତି କି ? ତେବେ ଆମ ଇମେଲ ଆଉ ହ୍ୱାଟ୍ସପ୍ ନମ୍ବରରେ ଫଟୋ ସହିତ ଖବର ପଠାଇ ପାରିବେ ।
